"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade!
Nagu tavaliselt, toob saate teieni misjoniühendus One Way Mission.
Tere tulemast vaatama!
Tänases õpetusosas räägib Tapani Suonto teemal
"Pettuse ohvrid".
Õpetus kõlas esimest korda 2010. aastal.
Enne seda tutvume One Way tänavalastetööga Indias.
One Way alustas tänavalastetööd Indias vähehaaval
Vijayvada linnas ca 10 aasta eest.
Töö algas toidujagamisega ning kontaktide ja usalduse loomisega.
Alguses tulid lapsed vargsi toidukottide järgi
ja põgenesid joostes minema.
Tasapisi tekkis usaldus
ja meie üritustele tuli suurel hulgal tänavalapsi.
Sellest peale on töö olnud väga viljakas.
Paar viimast aastat on olnud märkimisväärsed.
Alustasime kaks töökeskust - tänavalaste päästekeskuse
ja tänavalaste rehabilitatsioonikodu.
One Way tänavalastetöö Indias
Tänavalaste päästekeskus
Lapsed päästetakse Vijaivada tänavailt ja raudteejaamast
ning tuuakse siia.
Võtame ühendust laste vanemate ja sugulastega.
Eesmärgiks on laste koju tagasi saatmine.
Nõustame lapsi.
Selle laua ümber peetakse vestlusi ja tulevikuplaane.
Nõustame ka vanemaid ja pereliikmeid.
Vahel vanemad ei taha oma lapsi enam koju tagasi.
Lapsedki ei taha vahel koju naasta.
See on turvakodu neile lastele.
Kui me neid ei aita, lähevad nad tagasi tänavale.
Tänavail on jõugud,
kes lapsed oma lõksu haaravad.
Jõugu küüsi langenud lastel on väga raske sealt vabaneda.
Need lapsed vajavad abi
ja seepärast palvetasime rehabilitatsioonikeskuse eest.
Homme külastamegi seda.
Meie linna parlamendisaadik hindas tööd,
mida me laste seas teeme.
Sellest kirjutati ajalehes.
Kuna keskus toimib nüüd,
võib politseigi meile helistada ja küsida,
kas mõni kadunud laps on ehk siin.
Ja politsei võib tuua siia ka abivajajaid lapsi.
Iga lapse kohta on ankeet.
Paneme kirja info perekonna kohta.
Tihti ei avalda nad alguses mingeid detaile.
Tutvuse edenedes hakkavad nad rohkem jagama.
Paneme kogu info kirja ja püüame leida nende perekondi.
Kasutame seda kohta ka "Reede Kristusele" õhtuteks.
Igal reedel toimub siin palvetamine.
Siin korraldatakse ka muid üritusi.
Siin toimub retreat'e jms.
Tere hommikust! Loodetavasti magasite hästi.
Eile nägime päästekeskust,
täna oleme rehabilitatsioonikeskuses.
Siin on tänavalaste rehabilitatsioonikeskus.
Siinse küla nimi on Suravaram.
Enamus Vijayvada tänavailt päästetud lapsed,
kes on valmis muutuma
ja tahavad muuta oma elustiili,
saadetakse siia.
Lapsed on olnud meiega alates eelmise aasta juunist.
Siia kolisid nad siis, kui maja valmis sai.
Hoonesse mahub 60-80 last.
Siin võivad elada nii poisid kui tüdrukud,
kuid hetkel on siin ainult poisid.
Kuna siin on julgeolekuprobleeme
ja me pole jõudnud veel turvatara lõpetada,
pole me tahtnud tüdrukuid praegu siia majutada.
Tüdrukutega peab hästi ettevaatlik olema.
Hetkel on siin 21 last.
ja umbes 6 töötegijat.
Mõned lapsed käivad Best koolis,
kuid enamik õpib siin.
Meil on Best Public School'i buss,
mis on külastanud naaberkülasid juba viis aastat.
Kuna meil on siin nüüd hoone,
on see bussi lõpp-peatus.
Lastel on siit lihtne Best koolis käia.
Jumal planeeris meile selle koha.
Nad saavad siin hariduse.
Alustame peagi arvutiõpetusega.
Nad hakkavad käsitööd tegema
ja raamatuid köitma.
Enamik lastest pole kunagi varem koolis käinud.
Alguses neile koolis ei meeldinud.
Meil on nende jaoks eriline päevakava -
3-4 tundi koolis.
Ülejäänud aja nad mängivad või valmistavad midagi.
Arendame projekti,
et nad saaksid mängimise ajal midagi valmistada.
Neile meeldib midagi teha, mitte klassis istuda.
Nende jaoks on oma õppekava.
Nad saavad hariduse
ja omandavad ka mingid oskused.
See motiveerib neid.
- Nägemist! - Nägemist!
- Kiitus Issandale! - Kiitus Issandale!
Nii käib India tänavalastetöö.
Nüüd jätkab Tapani Suonto teemal "Pettuse ohvrid".
Tahaksin täna rääkida väga huvitaval teemal.
See on minu jaoks huvitav teema, sest Piibel on huvitav raamat.
Loodetavasti ka teie jaoks.
Tahtsin rääkida täna pettusest. Palvetame kõigepealt.
Tänu Sulle, Issand, et muudad oma Sõna elavaks
ja räägid oma Püha Vaimu läbi,
et sa varustad meid elu väljakutseteks.
Aitäh, et oled meiega. Jeesuse nimel. Aamen.
1. Moosese 3. peatükis öeldakse:
Ja Issand Jumal hüüdis Aadamat ning ütles temale: "Kus sa oled?"
Ja tema vastas: "Ma kuulsin su häält rohuaias,
ja kartsin, sest ma olen alasti. Sellepärast ma peitsin enese ära."
Siis ta küsis: "Kes on sulle teada andnud, et sa alasti oled?
Või oled sa söönud puust, millest ma sind keelasin söömast?"
Ja Aadam vastas: "Naine, kelle sa mulle kaasaks andsid,
tema andis mulle puust ja ma sõin."
Ja Issand Jumal küsis naiselt: "Miks sa seda tegid?"
Ja naine vastas: "Madu pettis mind, ja ma sõin."
Patt on alati ka pettus.
Kõik inimkonnas täna leiduv kannatus, keset kõike ahastust ja raskusi,
on suure pettuse tagajärg.
Seda poleks kunagi juhtunud, kui madu poleks Eevat petnud.
Madu pettis Eevat ja patt tuli maailma.
Patt tuli Aadama ja Eeva ellu.
Sellest ajast peale on patt alati samamoodi pettuse kaudu tulnud.
On raske öelda, kui paljud inimesed on kurat sajandite vältel
pettuse abil paljaks röövinud.
Oli üks mees, kes seisis pubi ukse ees ja vaatas seda.
Uksehoidja küsis: Miks sa sisse ei tule?
Mees vastas: Mõtlen, kuidas sest uksest on läbi mahtunud
mu maja, purjekas, pere ja kõik, mis mul kunagi on olnud.
Ta oli petetud mees. Ta oli paljaks röövitud.
Oleme aastate jooksul aidanud tuhandeid alkohoolikuid.
Oleme paljude eest võidelnud ja tööd teinud.
Jumal on teinud imesid ja inimene on vabanenud,
ning alustanud uut elu.
Siis on tulnud hingevaenlane ja öelnud:
Mis siis, kui prooviks veel vaid selle ühe korra?
Neid on palju, kelle jaoks see oli viimane kord
ja nad pole sellelt teekonnalt kunagi enam tagasi pöördunud.
Kurat tuli uuesti petma ja elu lõppes sellel teel.
Paljud teist on käinud One Way konverentsil,
mis peetakse Reedekodu niidul.
Seal keldris asub meie saun.
Sauna garderoobi ehitas üks Jari, kes oli paar kuud ilusti kaine,
kasvas Kristuses ja tegi tööd.
Siis otsustas ta veel kord minna ja suri sellel teekonnal.
See oli paljudele nii suur löök, et toibumine võttis kaua aega.
Ta oli kõigile kalliks saanud, aga kuradil õnnestus teda petta.
Üks mees leiti ühe Espoo kooli õuelt külmununa.
Kohtasin teda viimast korda Helsingi tänaval ja hoiatasin teda,
et ta rohkem ei läheks. Kuid ta läks siiski.
Peagi oli lehes uudis kahest Espoo kooli õuel
külmunult leitud mehest.
Üks neist oli too mees. Temagi nimi oli Jari.
Meie seas maailmas on meisterpetis.
Seda on hea eluteel teada.
Ta on mitmete trikkide meister.
Kõige hullem abielude puhul on olnud see,
kui usklike vahel sõlmitud abielu on kestnud vaid kuu aega.
Üks abielu kestis vaid 2 nädalat.
Millest see johtub?
Imeline, hurmav, täiuslik, armastusväärne
võib olla vahel suur pettus. Kuradi pettus.
Paljusid neist on hoiatatud ja õhutatud järele mõtlema,
enne kui abiellud. Küsi, kas see on Jumala tahe.
Uuri Piiblist, kas see on õige?
Kuid imearmas on olnud nii võimas, et inimene on valinud pigem pettuse.
Järgneb kohutav tragöödia ja abielu lõppeb kahe nädala pärast
ülidramaatiliselt üksnes seetõttu, et inimene ei tahtnud küsida Jumalalt
ja valis pigem pettuse.
Paljud on lõpetanud abielulahutusega.
Nad leidsid selle armsaima kuskilt mujalt,
otsustasid alustada uut elu ja kahetsesid seda hiljem kibedalt.
Üks inimene lõpetas enesetapuga,
kuna ei leidnud enam tagasiteed oma naise juurde.
Ta võttis endalt elu.
Ühes koguduses oli see suur löök tervele kirikule.
Kõik olid mitu kuud masenduses, kui üks armas vend end üles poos,
kuna kurat oli teda petnud.
Üks mees jättis naise maha ja alustas uut elu.
Paari aasta pärast ütles ta, et see elu on täpselt samasugune
nagu eelmine, midagi pole muutunud.
Mind peteti.
Olin kord ühes hotellis öömajal ja tulin õhtul väsinult
pärast koosolekut mööda koridori.
Äkitselt avanes üks uks ja sealt vaatas kaunis linalakk
läbipaistvas öösärgis.
Teadsin kohe, milles asi on.
Kui jõudsin tema ukse juurde ja ta naeratas,
siis naeratasin vastu nagu tavaliselt kõigile naeratan.
Tema naeratus muutus kohutavaks, moondunud, vastikuks irveks.
Mõistsin, et Püha Vaim näitas mulle, et tegemist oli pettusega.
Kurat oli uksel ja kutsus mind Jumala tahtest välja astuma.
Nägi seda naist vaimus - see oli madu.
See polnud enam kaunis naine, vaid vastumeelne madu,
kellest tahtsin ruttu eemale pääseda.
Pettus varitseb meid mitmel rindel. See tuleb üllatavalt ja äkitselt.
See tuleb vahel siis, kui oleme väsinud.
See võib tulla kust tahes. Selle taga on pettuse meister.
Kui paljudelt on pettus röövinud igavese elu, pääste
ja rahu Kristuses.
Kui keegi on pattu langenud, sedagi juhtub,
koguduseski on tihti tuliseid lahinguid
ja võib esineda langemist, on tähtis mõista, milles asi.
Too vaene inimene on langenud pettuse küüsi.
Teda peteti ja rööviti paljaks.
Siis on hea armu anda ja mõista, et Jumalal on tollest petetust kahju.
Jumal tahab uuendada ja üles tõsta.
On hea meeles pidada, et kui Jumal poleks armuline,
kui Ta meid ei kaitseks ja tarkust ei annaks,
siis kurat on piisavalt vägev keda tahes petma.
See on suur Jumala arm, et üks või teine pettus
pole igaüht meist kaasa viinud.
Kui langed pidevalt mingisse pattu ja mõtled, et sel pole tähtsust,
see oli vaid väike patt, mille saab andeks,
ära lase kuradil end rohkem petta.
Küsimus on sinu elus, tulevikus ja õnnistustes.
Miks peaksid laskma kuradil end paljaks röövida,
kui Jeesus Kristus tuli sind tema käest päästma.
Nägin kord nägemuse ostukorvist toidupoes.
Toidukorv oli kaupa ääreni täis ja lükkasin seda kassa suunas.
Äkitselt ilmus käsi, mis hakkas sealt kõike head ära võtma.
Püha Vaim näitas, mis on patt.
Patt on see, et kõik hea, mida Jumal meile kavandab,
röövitakse meilt patu kaudu ära.
Pettus tühjendab meie korvi ja kõik hea, mis Jumal on planeerinud.
See võib viia meilt isegi igavese elu.
Seepärast ei tasu pettust armastada, vaid seda peaks vihkama.
Iga patu taga on pettus.
Peetrustki peteti kord.
"Aga Peetrus vastas talle:
'Kui ka kõik taganevad, siis mina küll mitte!'
Ja Jeesus ütles talle: 'Tõesti, ma ütlen sulle,
täna, selsamal ööl, enne kui kukk kaks korda laulab,
salgad sina mu kolm korda ära.' Aga tema ütles eriti kindlalt:
Kui ma ka peaksin koos sinuga surema, mina ei salga sind mitte!
Nõndasamuti ütlesid ka kõik teised."
Miks Peetrus Jeesuse ära salgas, kuigi ta lubas kogu südamest muud.
Kuidas on võimalik, et hetke pärast tegi Peetrus kõike,
mida oli tõotanud mitte iial teha.
Jeesus ütles enne seda:
"Valvake ja palvetage, et te ei satuks kiusatusse!
Vaim on küll valmis, aga liha on nõder."
Jüngrid ei jaksanud palves valvata, et olla vaimus tugevad
pettuse meistrile vastu seisma.
Inimese otsustavusest ei piisa.
Kuradil õnnestus Peetrust petta ja ta salgas Jeesuse sõimates ära.
Võime seista kindlana pettuse meistri ees vaid siis,
kui oleme ja käime vaimus, oleme Kristuse lähedal.
Meie endi otsustavusest ei piisa.
Seepärast soovitas Jeesus valvata ja palvetada.
See on iga päev igaühele meist aktuaalne üleskutse.
"Pigem julgustagem üksteist iga päev, niikaua kui veel öeldakse 'täna',
et keegi teist ei paaduks patu pettuse läbi!
Me oleme ju saanud Kristuse osalisteks kui me vaid lõpuni kinni peame sellest,
mis meil alguses oli."
Jumal tahab tänagi, et keegi meist ei paaduks
patu pettuse läbi.
Vaimne töö ja tegevus jumalariigis pole sama, mis valvamine.
Ära kujutle, et kui oled palju Issanda tööd teinud
ja vaeva näinud, oled automaatselt valvel kristlane.
On võimalik teha Issanda tööd ja ekselda Issandast kaugele,
isegi omas jõus.
Kuigi oleme vahel hõivatud ja meil on tähtsaid ülesandeid,
on ometi oluline eraldada alati aega Jumalale,
viibida Tema ees ja hoolitseda selle eest,
et meie süda oleks valvel.
Anna Jeesusele kvaliteetset aega ja sa ei satu kunagi pettuse ohvriks.
Meenutage, kui kibedalt kurat pettis Juudas Iskariot'i.
Kui ta mõistis, mis oli juhtunud, et kõik oli vaid pettus,
läks ta ülempreestrite juurde. Mis nad talle ütlesid?
"Mis see meie asi on? Vaata ise!"
See on selle maailma vaim.
Kui satume pettusse, ei hooli sellest keegi.
Maailm ei hooli sellest.
Paljud jätavad Kristuse maha ja mõtlevad,
et kui lahkuvad koguduse osadusest, ühinevad nad mingi teise osadusega,
kus ollakse üksmeelsed ja ühtsed, kuid sellist asja pole olemas.
Mitte keegi maailmas ei armasta ega hooli teistest nii
nagu Kristus hoolib, ja kogudus, kui see on elav kogudus.
Juudast peteti ja keegi ei hoolinud tema saatusest.
Nii möödus tänane pooltund.
Tapani Suonto jätkab nädala pärast samal teemal.
Kohtumiseni! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi